Diari Oficial de la Generalitat Valenciana


Sumari del DOGV 3257, del 04-06-1998 (1998/4040)

Rotlle d'apel·lació número 758/1996.
------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/4040


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 758/1996. [1998/Q4040]
  
Román Rodríguez de Albadalejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 758/1996, que prové del procediment de fallida 3/1991, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 25 d'abril de 1998
  
La Secció Novena de l'Audiència Provincial de València, sent-ne ponent M.ª del Carmen Escrig Orenga, ha vist aquest rotlle d'apel·lació número 758/1996, que prové de les actuacions de judici de fallida, promogudes davant del Jutjat de Primera Instància número 1 de Massamagrell, amb el número 3/1991, entre les parts; d'una, com a apel·lants, el senyor Rafael Verdejo Lázaro, representat pel procurador Frexes Castrillo, i el senyor Miguel Fortea Clavijo, representat per la procuradora Suau Casado, i d'una altra, com a apel·lats, Sermetal, representat pel procurador dels tribunals Iranzo Sánchez, i Tecnomecánica de Levante, SA (Tecnolesa), sobre declaració d'estat de fallida. També intervé el ministeri fiscal.
  
Decisió
  
S'estima el recurs d'apel·lació interposat per la representació del senyor Rafael Verdejo Lázaro i del senyor Miguel Fortea Clavijo, tots dos contra la sentència de data 31 d'octubre de 1994, dictada en les actuacions número 3/1991, del Jutjat de Primera Instància número 1 de Massamagrell, que revoquem, i en el seu lloc decretem la nul·litat de totes les actuacions efectuades des de la providència de 24 de febrer de 1993, i que de tot allò que ordena, el comissari emeta l'informe corresponent perquè, atesos els documents que s'aporten, es procedisca a emetre un nou informe o a reiterar-ne el que hi ha, tant per part d'aquest com dels síndics i del ministeri fiscal, i que es formen novament les actuacions de qualificació, i que donen intervenció en totes les actuacions a la representació processal del senyor Rafael Fajardo, tot i que es manté la plena validesa de les proves aportades en aquesta alçada, de les quals es remetrà testimoni al Jutjat d'Instància, on s'adjuntaran tots els documents incorporats a les actuacions.
  
No es fa condemna expressa del pagament de les costes generades en aquesta alçada.»
  
I perquè valga de notificació a Tecnomecánica de Levante, SA (Tecnolesa), amb la fixació prèvia d'aquest edicte al tauler d'anuncis d'aquesta Secció i la publicació en el Diari Oficial de la Generalitat Valenciana, lliure i expedisc aquest edicte.